ગુજરાતમાં રિઅલ એસ્ટેટ ક્ષેત્રની હાલત ઘણી ખરાબ છે. મકાનો વેચાતાં નથી એટલે આ ક્ષેત્ર સાથે સંકળાયેલા બહુ મોટા વર્ગ માથે આફત છે. કૃષિમાં કપાસના ઉત્પાદનમાં આ વર્ષે ૧૫ ટકા જેટલો ઘટાડો જોવા મળી રહ્યો છે. ગત વર્ષના ૧૦૮ લાખ બેલ્સ કપાસ સામે આ વર્ષે ૯૦ લાખ બેલ્સ ઉત્પાદનનો અંદાજ સેવાઈ રહ્યો છે. ફાર્મા સેક્ટરમાં ગ્રોથ થઈ રહ્યો છે પણ આ સેક્ટરમાં ગ્રોથ વધવાથી બહુ રોજગારી વધતી નથી. એક કાળે દેશના જીડીપીમાં કૃષિનો ફાળો ૫૦ ટકા સુધીનો હતો. જે આજે ઘટીને સાવ મામૂલી થઈ ગયો છે. છતાં ગુજરાત અને કેરળને બાદ કરતા કૃષિમાં રોજગારીનું પ્રમાણ નથી ઘટ્યું. અનિલ ગુપ્તા કહે છે, “અહીં મહત્ત્વનો સવાલ એ છે કે ઇલેક્ટ્રોનિક્સ, આઇટી, બાયો ટેક્નોલોજી બધા માટે વેન્ચર ફંડ છે, એગ્રીકલ્ચર માટે વેન્ચર ફંડ કેમ નથી?”